So min tale as jy kan?
In Stellenbosch, waar ek woon, is 'n Lutherse pastor, nog skaars 'n jaar uit Duitsland, wat nie net goed Engels praat (soos deesdae die meeste jong Europeërs geld) nie, maar ook uitstekende Afrikaans. Aan die teologiese fakulteit waar ek self werk, is ook 'n doktorale student uit Nederland wat Afrikaans byna foutloos praat. 'n Landgenoot van haar, 'n teoloog, bring ook heelwat tyd in ons dorp deur en beheers Afrikaans met gemak. Ek sou nog talle voorbeelde kan noem – ook van Europeërs en ander buitelanders wat ander Afrikatale as Afrikaans bemeester het en gebruik.
Klik hier vir 'n LitNet-miniseminaar oor dieselfde onderwerp.
&larr "Oh Lord …"
Hoe sê jy "Limpopo"? &rarr
17 antwoorde op So min tale as jy kan?
abrham het gesê op September 28, 2010
En dan is daar natuurlik doodgewone slegtigheid. Ek self het in Pretoria grootgeword, maar nooit Noord-Sotho behoorlik geleer nie … ons achilles heel !!!
Ja! Ten minste kon ek op skool 'n bietjie Noord-Sotho leer omdat dit van standerd 3 tot standerd 7 'n verpligte nie-eksamenvak was en ook van standerd 6 tot matriek as keusevak (en dus eksamenvak) geneem kon word – dit in 'n wit, Afrikaanse skool. Wanneer gaan ons huidige regering wakker skrik en, soos in die Europese Unie, 'n derde taal van vroeg af tot laat in die studiejare verpligtend maak?
HeavyHenry het gesê op September 28, 2010
Dis tog so waar – dis inspannend om 'n nuwe taal te leer, en hoe ouer mens word, hoe minder lus het jy. Ek dink dat dit ook moeiliker word, hoe ouer jy word. Kinders doen dit makliker, lyk dit my.
Ek wonder of daar hieroor navorsing is.
Daar is sekerlik navorsing, maar my geheue daaroor is te vaag. Dit lyk my in elk geval waar dat kinders makliker 'n nuwe taal leer ('n goeie argument om die derde taal vroeg reeds te begin), maar ander faktore is seker ook 1) blootstelling en 2) afhanklikheid. Agv hoe geskei ons van mekaar leef, en as gevolg van die feit dat ons Engels gebruik om oor taalgrense heen te kommunikeer, kry ons nie die nodige blootstelling nie. Die beleid is ook nie sodanig dat ons afhanklik van die gebruik van ander tale as Engels is om vooruit te kom nie.
Slegtheid, snobisme… en soms is die geleenthede skaars
Dalk omdat hulle bereid was om Engels te praat?
HeavyHenry het gesê op September 29, 2010
My oudste was, toe hy innie skool kom, verbaas gewees dat die anner kinders net een woord het vir goed – waar hy drie had.
Ek het met hom Afrikaans gepraat, die Duitser Duits, en sy boekies en goed was meestal Engels. Hy het nie besef, en ons het nagelaat om te verduidelik, dat dit aparte tale was…
boekredaksie25 het gesê op September 29, 2010
Hier is 'n interessante berig oor die Nederlandse vertaler van Afrikaanse letterkunde Riet de Jong-Goossens. Lees dit by http://blogs.dieburger.com/boekredaksie25/nederlandse-vertaler-van-afrikaanse-letterkunde-ontvang-martinus-nijhoff-prys
gerritbrand het gesê op September 29, 2010
Dankie! Dit bied 'n besonderse perspektief op hierdie onderwerp.
Pragtig! My suster, wat met 'n Fransman getroud is, se kinders het Afrikaans en Frans grootgeword, kan Engels goed en Duits redelik praat (op skool geleer), en kom nou al bietjie met Portugees ook reg omdat hulle in Brazilie woon. Dit lyk my hoe vroeer mens hoe meer tale leer, hoe meer KAN jy dan ook leer – iets soos dat die wat het nog meer sal kry …
HeavyHenry het gesê op Oktober 5, 2010
Dis waarskynlik waar – die het en kry ding. En dis nice virrie kinders – want hoe meer tale mens het, hoe groter is die humorsfeer…
gerritbrand het gesê op Oktober 5, 2010
LEONBOT het gesê op Oktober 9, 2010
Ek en my broer het onlangs Belgie en Nederland besoek.Dis waar, as ons Afrikaans in Nederland gepraat het dan slaan die Nederlanders oor in Engels.Die Vlaminge was anders ,ons kon Afrikaans met hulle praat en hulle het net Nederlands met ons gepraat.
gerritbrand het gesê op Oktober 13, 2010
pinkpolkadot het gesê op Oktober 13, 2010
Ek dink dat dit uiters belangrik is om 'n land se taal aan te leer as jy daar woon, maar dit is seker moeilik in SA met die hoeveelheid tale en kulture?!
Inderdaad. Daarom ook my "skuldbelydenis" oor Noord-Sotho. Ek dink nie dis onredelik om te verwag dat iemand wat vir 'n lang tyd iewers woon darem ten minste een van die tale wat in die streek 'n rol speel in 'n mate te bemeester nie. In SA is Engels in geen enkele provinsie of selfs stad die meerderheidstaal nie. Daarom sal slegs Engels nie deug nie. 'n Buitelander in die Kaap behoort byvoorbeeld darem 'n bietjie Afrikaans of Xhosa (die twee grootste tale) te leer.